Mai mulți membri ai Federaţiei Solidaritatea Sanitară protestează, luni, în faţa Guvernului, majoritatea revendicărilor lor fiind de natură salarială. Din Piața Victoriei, ei vor merge la Ministerul Sănătăţii, Ministerul Muncii şi la Parlament.
Potrivit unui comunicat al Federaţiei, protestatarii solicită:
De asemenea, manifestanții reproșează că ultima Ordonanță de Urgență privind creșterile de salarii din Sănătate creează noi inechităţi în sistem și le adâncește pe cele existente.
"Ambilor miniştri le solicităm să-şi îndeplinească obligaţiile asumate şi acordarea tuturor drepturilor solicitate. Ambilor miniştri (Alexandru Rafila și Simona Bucura Oprescu de la PSD – n.r.) le reproşăm încălcarea flagrantă a îndatoririlor lor publice prin politizarea dialogului social (desfăşurată sub coordonarea Guvernului). Încălcarea flagrantă a regulilor de dialog social are drept consecinţă ivirea unui OUG privind salarizarea care contravine total celor convenite în cadrul negocierilor purtate privind noua lege a salarizării", a transmis Federaţia Solidaritatea Sanitară.
"Aici solicităm parlamentarilor onorarea obligaţiilor privitoare la adoptarea noii legi a salarizării, în forma negociată, modificarea OUG 115/2023 astfel încât să fie acordate toate drepturile prevăzute în actuala lege a salarizării şi a OUG privind unele creşteri ale salariilor din sănătate, în forma stabilită în proiectul legii salarizării şi cu o creştere a veniturilor salariale peste nivelul inflaţiei", au anunţat sindicaliştii.